**SÚŤAŽNÉ PRAVIDLÁ LRU – METHOD FEEDER**

**Úvod**

Tieto súťažné pravidlá obsahujú ustanovenia, ktorými sa upravuje organizovanie, priebeh a pravidlá pretekov v športovej disciplíne lov rýb udicou method feeder (ďalej len LRU-MF).

***1.Usporiadanie súťaží***

1. Vyhlásiť a usporiadať domáce postupové preteky a Majstrovstvá SR (ďalej len M SR)

na území Slovenskej republiky môže SZŠR a organizačné zložky SRZ (ďalej OZ SRZ).

2. Vyhlasuje ich SZŠR a usporiadateľmi sú OZ SRZ. Usporiadateľa týchto pretekov

schvaľuje SZŠR na návrh športového odboru.

3. Pohárové preteky vyhlasujú a usporadúvajú SZŠR alebo OZ SRZ a nepodliehajú

schváleniu SZŠR.

4. Preteky konané na revíroch SRZ Rady podliehajú schváleniu Rady SRZ.  
  
Na súťažiach vyhlásených SZŠR sa môžu zúčastniť len pretekári, ktorí sú

zaregistrovaní v informačnom systéme SZŠR a MŠVVaŠ SR a sú nominovaní OZ SRZ. Súťažiaci musia svoju totožnosť potvrdiť registračným preukazom športovca a

členským preukazom člena SRZ.

Na medzinárodných súťažiach vyhlásených FIPS-ed môžu Slovenskú

republiku reprezentovať členovia reprezentačného tímu, ktorí sú zaregistrovaní

v informačnom systéme SZŠR a MŠVVaŠ SR.

***2.Súťaže***

***2.1. Súťaž družstiev***

1. 1. liga a 2. liga sú dvojkolové, maximálne trojkolové súťaže a divízie sú dvojkolové

súťaže.

2. Každé kolo sa považuje za samostatné preteky a skladá sa spravidla z 2 pretekov,

konaných v dvoch po sebe nasledujúcich dňoch.

3. Termíny jednotlivých pretekov navrhuje príslušný športový odbor SZŠR na základe

medzinárodného kalendára FIPSed.

4. Kalendár pretekov následne schvaľuje VV SZŠR.

***Zloženie súťaží***

***3.1. Dlhodobé štátne postupové súťaže***

1. Postupové súťaže sú súťaže družstiev, alebo súťaže jednotlivcov.

2. Súťaž družstiev:

a) 1. liga celoštátna má minimálne 5 a maximálne 15 družstiev a na súpiske družstva

môže byť uvedených max. 8 pretekárov.

b) 2. liga celoštátna má minimálne 5 a maximálne 15 družstiev a na súpiske družstva

môže byť uvedených max. 8 pretekárov.

c) divízia celoštátna má minimálne 5 a maximálne 15 družstiev a na súpiske družstva

môže byť uvedených max. 8 pretekárov.

3. Ak je do divízie prihlásený dostatočný počet družstiev, môže byť divízia rozdelená do

skupín A, B (prípadne C). V každej skupine však musí byť minimálne 5 družstiev.

4. Skupinu A (západ ) tvoria spravidla kraje: Bratislava, Trnava, Trenčín, Nitra, Banská

Bystrica

5. Skupinu B (východ) tvoria kraje: Žilina, Prešov a Košice.

6. Rozdelenie družstiev do skupín A, B, C je v právomoci výboru príslušného športového

odboru s prihliadnutím na geografickú polohu prihláseného družstva ale aj na rovnomerný

počet družstiev v jednotlivých skupinách tak, aby rozdiel medzi skupinami bol približne o

jedno družstvo. Prednosť pri zaregistrovaní družstva do súťaží divízie má zostupujúce

družstvo z 2.ligy, a to podľa poradia z ktorého z 2.ligy zostupuje.

7. V prípade naplnenia oboch divízií na max. počet prihlásených, budú prihlášky nových

družstiev nad tento počet zamietnuté (v tomto prípade je rozhodujúcim kritériom na

zaradenie do súťaže dátum podania prihlášky).

8. V prípade potreby môže príslušný športový odbor rozhodnúť o vytvorení ďalšej súťaže

divízie ( C ) a prerozdeliť družstvá v rámci vytvorených divízií podľa oblastí.

*3.2.* ***Postupový a zostupový kľúč***

Z 1. ligy zostupujú do 2. ligy posledné dve družstvá .

Z 2. ligy postupujú prvé dve družstvá umiestnené na 1. a 2. mieste ak nie je rozdelená 2.liga na dve skupiny A,B vtedy postupuje prvý z každej skupiny.

Z druhej ligy zostupujú do divízie posledné dve družstvá ak nie je 2.liga rozdelená do viac skupín a z divízie postupujú prvé dve družstvá do druhej ligy ak nie je rozdelená do viac skupín (A,B) vtedy postupuje z každej skupiny prvý.

V prípade ak sa do divízií pre nasledujúci súťažný ročník prihlásia :

* 1 alebo 2 družstvá bude rozšírená 2.liga o tieto družstvá
* 3 alebo 4 družstvá bude znížený počet družstiev štartujúcich v 2.lige

V prípade neprihlásenia všetkých družstiev do súťaže, zostáva predposledné družstvo /prípadne posledné/ i naďalej v danej súťaži.

V prípade nezáujmu družstva o postup do vyššej súťaže postupuje ďalšie družstvo umiestnené v poradí až do naplnenia potrebného počtu družstiev.

***3.3. Majstrovstvá Slovenskej republiky***

Majstrovstvá Slovenskej republiky vyhlasuje SZŠR ako preteky družstiev a jednotlivcov. Podmienkou účasti je platná registrácia družstva a jednotlivcov. Majstrovstvá Slovenska sú preteky, ktoré sa konajú raz za rok a prebiehajú podľa súťažných pravidiel LRU-F a LRU-MF. Termín konania majstrovstiev Slovenskej republiky je publikovaný v termínovom kalendári súťaží športového odboru LRU-F pre príslušný rok. Majstrovstvá SR s medzinárodnou účasťou sú vyhlasované a riadené osobitnými propozíciami. V prípade, že počet štartujúcich účastníkov na Majstrovstvách SR bude viac ako 76 /4 sektory po 19 pretekárov/ budú sektory rozdelené na podsektory. V prípade nepárneho počtu pretekárov v sektore (príklad: 2 podsektory s celkovým počtom 27 zúčastnených pretekárov :

pretekárovi sediacemu na čísle 14 sa bude brať do úvahy výsledok v oboch podsektoroch, ale bude mu priradené umiestnenie, ktoré on / ona získal v podsektore s najnižším číslom (1 až 14) pre jeho poradie, zatiaľ čo skóre dosiahnuté v druhom podsektore (14 až 27) sa bude brať do úvahy pri hodnotení pretekárov v tomto podsektore (prevzaté z medzinárodných pravidiel FIPS ).

***3.3. Pohárové preteky***

Pohárové súťaže sú preteky, ktoré vyhlasujú a usporadúvajú SZŠR alebo OZ SRZ. Na pohárových nebodovaných pretekoch sa môžu zúčastniť pretekári, ktorí sú členmi SRZ a SZŠR, ak nie je propozíciami pretekov stanovené inak. Termíny konania nebodovaných pohárových pretekov stanovuje a vyhlasuje usporiadateľ a tieto nepodliehajú schváleniu v termínovom kalendári pretekov športového odboru LRU-F.

***3.4. Kvalifikačné preteky***

Kvalifikačné preteky slúžia pre potreby výberu reprezentačného družstva, ktoré ma právo štartovať na MS, resp. ME, prípadne iných medzinárodných pretekoch. Postupový kľúč kvalifikačných pretekov určuje štátny tréner v spolupráci s odborom LRU-F a musí byť schválený VV SZŠR.

***4.Účasť na pretekoch***

Postupových a kvalifikačných pretekov sa môžu zúčastňovať členovia SZŠR s platným registračným preukazom. Každý pretekár preteká na vlastnú zodpovednosť. Členovia mladší ako 15 rokov sa môžu zúčastňovať pretekov len v sprievode zákonného zástupcu alebo osoby splnomocnenou zákonným zástupcom.  
  
 ***5.Kritéria pre organizovanie postupových pretekov***

Súťaže LRU–MF sa konajú na vodných tokoch, na riekach, kanáloch, prípadne na iných vodných plochách ako sú jazerá, priehrady a pod. Na vybranej lokalite sa musí dať chytať po celej jej šírke. Minimálna šírka v najužšom mieste musí byť 30 m, hĺbka vody minimálne 1 m. Pokiaľ je možné, výber trate by mal byť taký, aby umožňoval rovnaké podmienky pre všetkých pretekárov, s najmenším možným prerušovaním trate ako sú mosty, elektrické vedenia a pod. Trať nesmie predstavovať nebezpečenstvo pre pretekárov, ani divákov. Za prípravu trate zodpovedá usporiadateľ, od ktorého prevezme trať garant SZŠR.

***6.Pretekárska trať***Pretekárska trať je rozdelená na sektory A, B, C, D pre príslušný počet družstiev alebo prihlásených pretekárov. Pretekár musí mať počas pretekov k dispozícii úsek, ktorý je min. 10 m a max. 20 m široký, ak nie je technickou komisiou určené inak. Začiatok a koniec sektoru musí byť viditeľne označený. Šírka jednotlivých pretekárskych miest sa určí v rámci stanoveného rozpätia technickou komisiou. Vrch sektora musí byť označený tak aby bolo zrozumiteľné kde začína sektor a kde je územie mimo sektor.

Pretekárska trať sa vytyčuje zľava do prava pri pohľade na trať. Vyznačenie pretekárskej trate musí byť ukončené pred žrebovaním. Do pretekárskeho úseku počas preteku nesmie stupovat okrem vedúceho družstva pretekára, rozhodcu a komisie na váženie nikto iný.

Pretekárska trať musí byť organizátorom pripravená na vykonanie povinného tréningu deň pred oficiálnymi pretekmi do 08:00 hod.

Trať bude rozdelená do tréningových úsekov podľa počtu družstiev. Tréningový úsek musí byť zhodný s dĺžkou a miestom pretekárskej trate. Každý úsek je určený pre jedno družstvo. Tento úsek (tréningový box) bude vyžrebovaný pred začiatkom tréningu v čase určenom propozíciami za prítomnosti garanta, rozhodcu pretekov, alebo osoby na to určenej.

Každé družstvo má za povinnosť aktívnu účasť na povinnom tréningu minimálne dvoch členov družstva zo súpisky družstva a je povinné zabezpečiť v čase povinného tréningu určeného propozíciami (spravidla od 10.00 – 15,00 hod) rovnomerné vnadenie vo vyžrebovanom boxe.

Na miestach v tréningovom boxe kde nebudú prítomní členovia družstva je povinné zakŕmiť množstvom 4l krmiva. Vnadiaca zmes na týchto miestach môže byť dopravená do vody pomocou kŕmneho košíka, praku alebo rukou na vzdialenosť minimálne 15 metrov, v poslednej hodine tréningového procesu ( spravidla medzi 14-15 hod), za prítomnosti dozoru garanta alebo rozhodcu, prípadne osoby na to určenej, ktorá skontroluje množstvo, vzdialenosť a použitie vnadiacej zmesi. Na miestach v tréningovom boxe kde budú aktívne prítomní členovia družstva je množstvo návnad a vzdialenosť ľubovoľná. V prípade neodôvodnenej neúčasti (rozhodne rozhodcovská komisia),alebo účasti menej ako dvoch pretekárov družstva na povinnom tréningu bude družstvo sankcionované trestnými bodmi za každého neprítomného pretekára plus 1 bod do celkového súčtu hodnotenia pretekov. V prípade neúčasti celého družstva na tréningovom procese je určený poplatok vo výške 100,- eur slovom sto eur k rukám usporiadateľa, ktorý tieto prostriedky použije na zakŕmenie neobsadených miest podľa daných kritérií .V prípade neuhradenia určeného poplatku nebude družstvo pripustené do ďalších postupových súťaží aktuálneho resp.

nasledujúceho ročníka. Po ukončení povinného tréningu až do začiatku pretekov, ako aj v čase medzi pretekmi príslušného kola, je priestor pretekárskej trate pre pretekárov uzatvorený

***7.Odporúčaný časový harmonogram pretekov***

Sobota:

*07.00 - 07.30 prezentácia*

*07.30 - 08.00 otvorenie pretekov a žrebovanie*

*08.00 - 08.15 presun pred pretekárske miesto ,*

*08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)*

*09.20 - 09.30 kŕmenie*

*09.30 - 14.30 lovenie*

*14.30 – 15.00 váženie*   
***Nedeľa:***

*07.00 - 08.00 prezentácia a žrebovanie*

*08.00 - 08.15 presun pred pretekárske miesto ,*

*08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)*

*09.20 - 09.30 kŕmenie*

*09.30 - 14.30 lovenie*

*14.30 – 15.00 váženie*

*16.00 -vyhlásenie výsledkov, odovzdanie cien / v závislosti na uplynutí povinného času pre možné podanie protestu po zverejnení výsledkov/*

***8.Prezentácia a žrebovanie lovných miest***

Časový úsek prezentácie stanovuje organizátor súťaže propozíciami. Počas prezentácie sa vykoná:

- registrácia prítomných družstiev a jednotlivcov

- kontrola registračných preukazov a prihlášok družstiev do súťaže, respektíve iných dokladov oprávňujúcich k štartu v danej súťaži

- vykonáva sa žrebovanie poradia žrebovania - vykonáva sa žrebovanie členov družstiev do sektorov A, B, C, D

- žrebom sa určuje poradie v akom si budú pretekári žrebovať čísla svojich pretekárskych úsekov

- žrebovanie členov družstiev do sektorov pre druhé kolo je možné vykonať aj deň vopred po uskutočnení prvého kola

- žrebuje sa rozhodcovská komisia

Po ukončení prezentácie v stanovenom termíne, ďalšia prezentácia nie je prípustná.

***9. Žrebovanie 1. pretekov***

Pri žrebovaní pretekov, ktoré majú viac ako jedno kolo sa postupuje tak, že pre

1. preteky bude vyžrebované číslo pretekárskeho územia každého pretekára na základe skôr určeného poradia žrebovania. (žrebovanie poradia žrebovania)Pri druhom kole pretekov sa žrebuje v opačnom poradí ako v prvom.

Žrebovanie pretekov sa vykonáva ručne alebo elektronicky pomocou programu schváleného odborom LRU-F, ktorý musí zaručovať podmienku, že každé družstvo môže mať len jeden „ okrajový štand “ (forhond). Žrebovanie sa musí skončiť najneskôr 90 minút pred začiatkom preteku. Za správnosť žrebovania zodpovedá aj pretekár, alebo vedúci družstva. Ak dôjde k chybnému žrebovaniu tak, že družstvo si vylosuje neoprávnene jedno kolo 2 krát forhond, je pretekár, alebo vedúci družstva zvýhodneného družstva povinný túto skutočnosť oznámiť do ukončenia žrebovania rozhodcovi, alebo garantovi pretekov. Následne sa vykoná žrebovanie v tom sektore, v ktorom bola zistená chyba žrebovania.

**10. Žrebovanie 2. pretekov**

Pre druhé preteky bude pre každého pretekára znovu vyžrebovaný sektor a pretekárske územie. Ak je pretekárska trať neprerušená, vyberie sa z osudia pre sektor A prvé a druhé číslo a pre sektor D predposledné a posledné číslo. Ako prvé je žrebované pretekárske územie pre družstvo, ktorého pretekár mal v prvom kole preteku číslo A1, druhé žrebuje družstvo, ktorého pretekár mal krajné číslo sektoru D, tretie žrebuje družstvo, ktorého pretekár mal číslo A2 a štvrté žrebuje družstvo, ktorého pretekár predposledné číslo sektoru D .Ďalej sa žrebuje v obrátenom poradí, ako v prvých pretekoch s tým, že sa do osudia vrátia vybraté čísla. Pri tom musí byť zachovaná zásada, že pretekári z jedného družstva nemôžu chytať vedľa seba, napr. A12 a B1. Žrebovanie 2. pretekov musí byť ukončené 90 minút pred ich začiatkom. Za správnosť žrebovania zodpovedá aj pretekár, alebo vedúci družstva. Ak dôjde k chybnému žrebovaniu tak, že družstvo si vylosuje na jedno kolo neoprávnene 2x krát forhond, je pretekár, alebo vedúci družstva zvýhodneného družstva povinný túto skutočnosť oznámiť do ukončenia žrebovania rozhodcovi, alebo garantovi pretekov. Následne sa vykoná žrebovanie v tom sektore, v ktorom bola zistená chyba žrebovania.

***11. Príprava pretekára***

Pretekári sa po vyžrebovaní pretekárskych miest môžu presunúť na vylosované miesta a všetky potrebné veci k lovu (prúty, pretekárske sedenie, stoličky a pomôcky) nepripravené k lovu uložiť pred hranicu vylosovaných miest.

Povolené je pripraviť si len plošinu ak je potrebná kde je možné upevniť si na nej nohy a pripravit si ju na prenes do vylosovaného štandu resp lovného miesta.Na pripravenú plošinu pred signálom na povolenie vstupu do vylosovaného lovného miesta nie je povolené nič upevňovať a skladať si veci a iné pomôcky na lovenie.

Po signáli, ktorý povoľuje vstup na pretekárske miesto si pretekár odnesie pripravené veci na lovné miesto.

Po druhom signáli v 25-tej minúte prípravného času, majú pretekári 5 minút do za-

kontroly vnadiacich zmesí a nástrah. Táto kontrola vždy začína na č.1 každého

sektoru. Po tejto kontrole je zakázané už takéto krmivo vlhčiť ani presitovať.

Počas prvých 30-60 min prebehne kontrola nástrah a návnad, ktoré musia ostať do kontroly pred lovným miestom. Po kontrole si nesmie pretekár doniesť na lovné miesto žiadne krmivo, živú nástrahu a iné komponenty, ktoré sú definované ako krmivo do 15l (vlhkého krmiva), mimo odkontrolovaného krmiva a živej nástrahy a nesmie opustiť lovné miesto. Zo súhlasom dvoch

pretekárov a to jedného po pravej a jedného po ľavej strane, alebo rozhodcu pretekár môže opustiť pretekárske miesto z hygienických dôvodov. Do pretekárskeho miesta nesmie vstúpiť druhá osoba, okrem družstvom určenej osoby nahlásenej rozhodcom pred pretekmi, označenej páskou /tréner, vedúci družstva/ ktorý môže slovne pomáhať, rozhodcu, členov komisie, ktorá bola predtým zvolená, za účelom kontroly dodržiavania súťažných pravidiel LRU-MF. Počas prípravy a samotného preteku nesmie byť vo vylosovanom lovnom mieste pretekárom poskytnutá žiadna materiálna a fyzická pomoc. Počas prípravy je dovolené mapovať terén vody len olovom alebo prázdnym method košíkom, bez nadväzca. Počas prípravy je dovolené vstúpiť do vody vo svojom vyznačenom lovnom mieste za účelom ukotvenia úlovkových sieťok, uloženia plošiny a nabratia vody v rámci svojho sektoru.

Pretekárovi so zdravotne telesným postihnutím (ZŤP) je možné počas prípravy pretekára poskytnúť fyzickú pomoc inou osobou, ktorá je členom družstva pretekára, alebo je jeho sprievodná osoba, vždy však maximálne jedna osoba. Fyzická výpomoc viacerých osôb je umožnená iba za účelom usadenia imobilného pretekára na pretekársku platformu. Na túto skutočnosť upozorní vedúci družstva hlavného rozhodcu pri prezentácii. Pomoc sprievodnej osoby spočíva v prípade potreby v doprave pretekára so ZŤP na miesto lovu, ukotvením plošiny resp. pretekárskej sedačky na lovné miesto a ukotvením sieťky. Tieto úkony sú povolené v prípade potreby aj počas lovu. Ostatné úkony počas prípravy a lovu musia byť vykonávaná pretekárom

samostatne. Sprievodná osoba telesne postihnutého pretekára musí byť prítomná pri pretekárovi počas celého priebehu pretekov a v prípade ohrozenia zdravia mu poskytnúť nevyhnutnú pomoc.

***12.Vnadenie***

Úvodné vnadenie sa vykonáva 10 minút pred začiatkom lovu. Označené bude zvukovou signalizáciou. Pre úvodné vnadenie je dovolená použiť in-line kŕmitko, ktoré nesmie presiahnuť parametre: pri krmítku kruhového tvaru priemer viac ako 5cm a dĺžku 7cm, v prípade štvorcového alebo obdĺžnikového tvaru uhlopriečka maximálne 5cm a dĺžka 7cm. Množstvo krmiva je limitované na max. 15l navlhčeného krmiva. Do tohto množstva sa počítajú prevlhčené krmivo, hlina, partikel ako kukurica, konope, pšenica, krúpy , atď. Dovlhčovanie krmiva počas pretekov je dovolené len vodným rozprašovačom. Krmivo pri kontrole množstva musí mať voľnú štruktúru, zatláčanie a zhutňovanie krmiva nie je povolené. Množstvo tekutých aróm (sprej, dip, vytláčacia nádoba) je limitovaná mať maximálne množstvo 100ml na jednu príchut a dokopy to môže byť maximálne 1l celkovo tekutých aróm. Veľkosť použitých peliet a boilí na háčik nie je limitovaná. Musia byť prezentované mimo limitu pre krmivo vo svojich vlastných originalných baleniach .Je zakázané používať pasty, chlebové výrobky, mäsové výrobky. Živá nástraha je dovolená v množstve maximálne 1 l. Medzi živú nástrahu sa rátajú , zemné červy ( hnoják, dendrobena), múčne červy,kostné červy.Použitie patentky je zakázané.

Živá nástraha musí byť počas kontroly v ciachovanej nádobke l(vzor Sensas) a v jej priebehu musia zostať zatvorené tak, aby ich živá nástraha svojvoľne neotvorila. Nádoba nesmie byť mechanicky zabezpečená (zalepená a pod.) Je zakázané používať na lov akékoľvek chránené druhy živočíchov. Je zakázané používať živé alebo mŕtve ryby alebo ich časti, silikónové alebo gumené napodobeniny. Za nedodržanie stanovených množstiev pri kontrole krmiva bude pretekár sankcionovaný dvoma plusovými bodmi a žltou kartou. Prevyšujúce krmivo alebo živá nástraha budú pretekárovi odobraté. Po ukončení preteku sa nesmie nespotrebované krmivo vysypať do vody.

***13. Lovenie***

Pretekár môže ľubovoľne využívať celé svoje vyznačené pretekárske miesto. Nesmie vstupovať, ani svojimi vecami presiahnuť vymedzený priestor. Na svojom pretekárskom mieste sa musí pretekár pohybovať a správať čo najtichšie, nesmie zatĺkať prípravky na držanie dáždnika, alebo podobné prípravky. V obidvoch neutrálnych zónach, ak sú označené, ako aj za nimi, nad a pod pretekárskym miestom je zakázané loviť alebo vnadiť***.*** Pri nahadzovaní krmitka a montáže musí mať pretekár otvorený preklápač na navijaku a z navijaku sa musí odvinúť linka.

Pretekár , ktorý pri zdolávaní obmedzí susedného pretekára svojím úlovkom tak, že sa zamotá do jeho montáže resp. linky (silon) si môže úlovok ponechať iba za podmienky, že v momente podoberania úlovku do podberáka bude montáž /linka uvoľnená z montáže/linky obmedzeného pretekára. V prípade, že sa montáž/ linka neuvoľní do momentu podobrania úlovku, musí byť úlovok okamžite pustený a nesmie byť daný do úlovkovej sieťky. V prípade, že tak pretekár nevykoná a úlovok vloží do sieťky, bude mu z celkového úlovku pri konečnom vážení odrátaná najťažšia ryba a budú mu uložené dva trestné body. Za obmedzovanie pretekára sa považuje aj nahadzovanie vedľajšieho pretekára mimo svojho sektoru, za čo môže byť pri opakovaných porušeniach sankcionovaný žltou kartou.

Od momentu, kedy bola pretekárovi vykonaná kontrola návnad a nástrah, až do konca pretekov,

ktorý oznámi posledný signál, nesmie pretekár ľubovoľne opustiť svoje vylosované miesto bez

toho, aby na to upozornil jedného zo svojich susedov, alebo rozhodcu.

Opustiť vylosované miesto môže jedine za účelom hygienických potrieb alebo zdravotných dôvodov (napr. užiť lieky). Pretekár nemôže opustiť miesto za účelom zobratia si akejkoľvek veci, materiálu alebo krmiva z auta. Takisto takto nesmie pomôcť pretekárovi vedúci mužstva, ani kapitán mužstva, ktorý je označený vestou a má povolený vstup do vylosovaného miesta pretekára. Pretekár alebo vedúci družstva môže po kontrole priniest náhradné náradie ktoré sa počas preteku poškodilo ale len v sprievode sektorového rozhodcu.   
  
 ***14. Udica a montáž***


Pretekár môže loviť iba na jeden feedrový prút opatrený navijakom. Maximálna dĺžka prútu je 4,5m od konca rúčky po posledné koncové očko. Na montáži a navijaku lovného prútu môže byť použitý len silonový materiál*.* ***Na kŕmnej udici je dovolené použiť šokový náväzec zo šnúrového materiálu.***

Udica je povolená iba s jedným nadväzcom a s jedným jednoháčikom, maximálnej veľkosti č. 8 t.j. maximálna šírka háčika je 10mm od ramienka háčka po hrot háčka. Pre lov je dovolené použiť iba háčiky bez protihrotu, originálnej výroby, nie so zatlačeným protihrotom, podľa predpísaného rozmeru. Dĺžka náväzca je maximálne 25 cm. Náväzec môže byť vyrobený iba z monofilného materiálu. Pripravených môže byť viac prútov. Na náhradných prútoch nesmie byť nastražená nástraha ani naplnené krmítko. Prút, na ktorý pretekár loví musí byť opretý aspoň o jeden pevný oporný bod. Nad vodnou hladinou môže byť umiestnený len jeden s prútov. Je zakázané používať akékoľvek signalizátory, zvukové alebo svetelné. Nástrahu je možné napichnúť priamo na háčik, na vlasový príves alebo na pletenej šnúre daný príves príp. gumičku mimo háčik**.** Method montáž musí byť priebežná po celej dĺžke smerom k navijáku, bez uzlíkov alebo stopérov. V prípade použitia šokového silonu na odhod, musí byť jeho dĺžka minimálne 7 metrov, až za uvedenou dĺžkou môže byť použitý uzlík spájajúci šokový silon s hlavným silonom.Keď pretekári sedia proti sebe šokovú pletenú šnúru je nutné použiť kvôli bezpečnosti jej dĺžka je maximálne 7m.Pletenú šnúru je možné použiť len ako šokový silon, až za uvedenou dĺžkou môže byť použitý uzlík pletenej šnúry spájajúci s hlavným silónom. Pre lov a vnadenie môžu byť použité iba in-line kŕmitká

( silon vedie cez stred kŕmitka), je zákazané použitie kŕmitiek na závese.

Počas lovenia sú povolené požívať len in-line method košíky s plochým dnom, hybrid košíky, peletové košíky cez ktoré prechádza kmeňový vlasec. Je zakázané použitie košíkov s elastickou gumou. (viď nákres prevzaté z Fipsed)

Košíky je možné plniť plniacim nástrojom, alebo ručne tak, aby nebol celý košík zakrytý krmivom. Je zakázané používanie otvorených radových a rebrových košíkov.



***15.Úlovky a ich prechovávanie***

Každý pretekár je povinný mať 2 úlovkové sieťky na uchovanie ryby minimálnej dĺžky 4m (tolerancia na dĺžku je 10%) , opatrenými obručami s priemerom minimálne 50cm. V prípade štvorcovej alebo obdĺžnikovej sieťky uhlopriečka musí byť minimálne 50 cm náhradná sieťka/ prechodné obdobie do roku 2025/ môže mať 3 m.Pretekár zodpovedá za uchovanie rýb živých a počas preteku je s nimi povinný zaobchádzať šetrne. Pretekár musí počas pretekov ponoriť úlovkovú sieťku minimálne 1,5 m do vody. Pretekár je zodpovedný za uchytenie sieťky tak, aby ryba pri vážení bola uchovaná živá, závažie nesmie byt vo vnútri sieťky, ale z vonkajšej strany. V prípade, že pretekár bude mať záťaž sieťky vnútri, sa trestá žltou kartu /+1 bod. Ryba sa považuje za ulovenú aj keď je náhodne zaseknutá mimo hlavovú časť. Ryba sa považuje za ulovenú ak je trvale mimo vodnú hladinu v okamihu zaznenia signálu „koniec lovu“, nie počas jeho trvania. To znamená, že musí byť mimo vodnú hladinu v moci pretekára, pokiaľ je v podberáku, ten musí byť tiež mimo vodnú hladinu. V opačnom prípade je pretekár povinný rybu pustiť. V prípade, že tak pretekár nespraví a rybu dá do sieťky, bude tomuto pretekárovi odrátaná z váhy celkového úlovku pri konečnom väzení najťažšia ryba a budú mu udelene dva plusové body.Za správne odváženie ulovených rýb zodpovedá aj samotný pretekár, čo potvrdí svojim podpisom pri vážení. V jednej sieťke je možné prechovávať spravidla maximálne 30 kg rýb ak propozície neurčia inak , ak súťažiaci dosiahol toto množstvo je povinný umiestniť ďalšie úlovky do druhej sieťky. Ak množstvo úlovkov aj v druhej sieťke dosiahne 30 kg, musí pretekár použiť ďalšiu sieťku. Ak bude v sieťke pri vážení viac ako 30 kg + tolerancia 10% vrátane, bude na vážny list zapísaných iba 30 kg a žltá karta / + 1 bod .

***16.Plošiny a sedačky***

Je povolené používať pretekárske stoličky alebo plošiny. Tieto musia byť postavené tak, aby predné nohy pri prvom postavení počas prípravy nezasahovali do vody (ak nie je rozhodcovskou a technickou komisiou stanovené inak). Je povolené používať pretekárske sedačky alebo plošiny s maximálnymi rozmermi 1x1m tak, aby pretekár mohol na nich stáť do plochy resp. rozmeru plošiny sa nezapočítavajú upevňovacie prvky nôh plošiny (skrutky).

***17.Váženie***

Váženie bude vykonávať stanovená komisia na váženie. Pri každom vážení je povinný byť aj pretekár. Do príchodu vážiacej komisie musia byť ryby stále vo vode, po vyzvaní ich pretekár donesie k váhe. Hmotnosť sa zapisuje v gramoch. Po odvážení pretekár svojim podpisom potvrdí správnosť váženia a správnosť zápisu. V prípade opravovania zápisu musí byť pri tejto oprave podpísaný čleň vážiacej komisie aj pretekár. Po podpise váženia pretekárom nie je prípustné podávať protest ohľadom váhy a správnosti zápisu a ryby sú okamžite šetrne pustené do vody.

V prípade potreby na výzvu vážiacej komisie pomáhajú pri vážení pretekári z čísla 1 a 2 každého sektoru.

***18.Signály***

**Prvý signál: (8:15hod)**

75 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť

lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**Druhý signál: (8:40hod)**

5 minút do začiatku kontroly množstva vnadiacich zmesí a nástrah

**Tretí signál: (9:20hod)**

10 minút pred začiatkom preteku 10 minútové kŕmenie

**Štvrtý signál: (09:30hod)**

Začiatok pretekov

**Piaty signál: (14:25hod)**

5 minút do konca pretekov

**Šiesty signál: (14:30hod)**

Koniec pretekov

***19.Hodnotenie***

**A. Prvé preteky**

a)Zapisuje sa dosiahnutý počet bodov, ktorý je identický s umiestnením pretekárov v sektore. Ak viacerí pretekári v sektore dosiahnu rovnakú váhu, dostanú poradie rovnajúce sa aritmetickému priemeru. Príklad: Pretekár na 6 a 7 mieste dosiahli rovnaký výsledok ich poradie bude (6+7) :2 = 6,5 ďalší v poradí ma umiestnenie 8, traja pretekári na 6.,7.,8. dosiahli rovnaký výsledok (6+7+8): 3 = 7, ďalší v poradí ma umiestnenie 9

b)v prípade ,že pretekár nenastúpi, bude mu priradené umiestnenie podľa počtu družstiev prihlásených do súťaže + 2

Družstvo s najnižším súčtom umiestnení je na prvom mieste. Pri rovnakom súčte bodov rozhoduje súčet vyššej váhy ulovených rýb.

**B. Druhé preteky**

O umiestnení sa rozhoduje ako pri prvých pretekoch. Po sčítaní oboch pretekov je družstvo s najnižším súčtom na prvom mieste. Pri rovnakom súčte bodov rozhoduje súčet vyššej váhy ulovených rýb.   
  
**C.Celkové hodnotenie**

1.

Sčítajú sa poradia všetkých pretekov, a družstvo s najnižším súčtom umiestnení je na prvom mieste

2.

v prípade rovnakého súčtu rozhoduje vyšší súčet hmotností ulovených rýb. / CIPS bodov/

3.

prípade že aj predchádzajúce kritérium je rovnaké, lepšie umiestnenie má družstvo s nižším súčtom umiestnenia z posledných pretekov popr. ak bude aj v tomto zhoda tak umiestnenie z predošlých pretekov systémom poradia3 preteky-2 preteky- 1 preteky. Ak naďalej pretrváva zhoda, lepšie umiestnenie má družstvo, ktorého pretekár v daných pretekoch ulovil väčšiu hmotnosť rýb-CIPS bodov.

4.

V prípade oceňovania víťazného družstva dvoj kola pretekov (pohárom, plaketou, medailou) platí pravidlo pre výpočet víťazného družstva systémom sčítania dosiahnutých umiestnení pretekárov družstva za dvoj kolo. Najnižší súčet umiestení pretekárov družstva za obe kolá vyhráva. Pri rovnosti bodov sa berie do úvahy dosiahnutý počet CIPS bodov. Ak naďalej pretrváva zhoda, lepšie umiestnenie má družstvo, ktorého pretekár v daných pretekoch ulovil väčšiu hmotnosť rýb-CIPS bodov.

***20.Rozhodcovská komisia***

Na priebeh súťaží dozerá riaditeľ preteku/poverená osoba ,hlavný rozhodca ,garant SZŠR a 2 zástupcovia družstiev (JURY).Komisia rieši prípadné podané protesty. Všetky protesty týkajúce sa výsledkovej listiny musia byť podané do 30 minút po zverejnení výsledkov, čas zverejnenia musí byť na listine uvedený. Rozhodcovská komisia prípadné chyby ihneď odstráni. Všetky protesty proti regulérnosti pretekov sú predkladané rozhodcovskej komisii do 60 minút po skončení pretekov. Môžu byť podané ústne, ale následne musia byť podané písomne spolu s čiastkou 100,- € (v prípade, že protest bude komisiou uznaný ako oprávnený, bude táto čiastka vrátená). V opačnom prípade táto čiastka prepadne v prospech účtu športového odboru LRU–F. Podané protesty musia byť rozhodcovskou komisiou uzatvorené. Komisia v sporných prípadoch rozhoduje hlasovaním. V prípade nerozhodného výsledku hlasovania, je rozhodujúci hlas garanta. Sankcionovaný pretekár, alebo družstvo musia byť ihneď oboznámení s rozhodnutím komisie. Udelenie žltej, alebo červenej karty rozhodcovskou komisiou musí byť súčasťou výsledkovej listiny. Dotknutým pretekárom sa odoberú registračné preukazy, ktoré sa spolu so správou hl. rozhodcu a garanta SZŠR predkladajú na sekretariát SZŠR k vykonaniu záznamu. Dosiahnuté výsledky pretekárov, označené symbolom „ D “ (diskvalifikácia) musia ostať vo výsledkovej listine.

***21. Sankčný poriadok***

1. a) Za porušenie pravidiel rozhodca navrhne udeliť napomenutie - žltú kartu a 2 trestné plusové body.

b) Žltá karta bude zapísaná do registračného preukazu a platí na dve ročníkové obdobia.

1. c) Za ďalšiu žltú kartu sa udelí červená karta a pretekár bude diskvalifikovaný zo súťaže, započítava sa mu plný počet bodov + 2.

d)Diskvalifikovaný pretekár alebo družstvo sa nebude môcť po dobu dvoch ročníkov zúčastniť prvej ligy a celoštátnych súťaží.

1. e) O konečnej fáze napomenutia alebo diskvalifikácie rozhoduje rozhodcovská komisia pretekov a ich výsledok, musí byť súčasťou výsledkovej listiny.
2. f) V prípade, že pretekár nenastúpi, bude mu priradené umiestnenie podľa počtu družstiev prihlásených do súťaže + 2.
3. g) Sankcie za neospravedlniteľnú neúčasť na pretekoch v dlhodobej postupovej súťaži prehodnotí a určí sekcia LRU-F.
4. h) Ak pretekár, alebo vedúci družstva neoznámi do konca žrebovania, že pri žrebovaní došlo k chybe a družstvo má vylosované neoprávnene forhondy, bude pretekár tohto družstva, ktorý vylosoval v poradí 2 forhond diskvalifikovaný a bude mu udelený súčet bodov podľa počtu pretekárov v sektore+ 2 body.
5. i)Ak mužstvo nenastúpi vôbec na súťaž ,potrestá sa vylúčením zo športovej činnosti na 2 roky.

j)Ak mužstvo nastúpi iba na jedno kolo súťaže a zvyšné už nie, potrestá sa vylúčením zo športovej činnosti na 2 roky.

1. k)Ak nenastúpi celé mužstvo,sankcia sa týka všetkých jeho členov. Dištanc sa udelí v hore uvedených prípadoch,okrem prípadu kedy mužstvo nenastúpi v odôvodnených prípadoch.
2. l.) Ak bude mať pretekár preváženú ( max 30 kg ak nie je propozíciami stanovené inak ) sieťku o 10% vrátane - žltá karta a 1 trestný bod.
3. M.)V prípade, že pretekár bude mať záťaž úlovkovej sieťky vo vnútri sieťky, potrestá sa žlou kartu /+1 bod

***22. Pravidlá pre jav búrky a poveternostných zmien***

V prípade, že počas prípravy alebo preteku príde búrka, alebo iné nepriaznivé počasie, ktoré môže ohroziť bezpečnosť pretekárov a/alebo ochranu rýb, hlavný rozhodca spolu s garantom vyhodnotí riziko a rozhodne o prerušení preteku signálom. Vtedy všetci pretekári ukončia svoju činnosť až do odvolania. Pokračovanie prípravy alebo preteku je oznámené signálom a všetko pokračuje podľa harmonogramu s daným časovým posunom. Ak poveternostné podmienky a čas umožnia odchytať aspoň 2,5 hodiny z pretekov, tak sa preteky započítavajú. Ak poveternostné podmienky nedovolia odchytať 2,5 hodiny z pretekov, tak sa tieto preteky anulujú. V prípade silného vetra, kedy hrozí úhyn rýb z dôvodu narážania ulovkovej sietky do brehu je potrebné prehodnotiť preváženie počas preteku.

Pri prevážení úlovkov sa bude postupovať rovnako ako pri burke - prerušenie preteku po dobu váženia.

***23. Práva a povinnosti účastníkov pretekov***

Účastníci pretekov LRU - MF majú práva a povinnosti zakotvené v Predpisoch SZŠR, sú povinní dodržiavať etické pravidlá a zvyklosti k prírode, funkcionárom súťaže, súperom a divákom. Účastníci pretekov sa týchto zúčastňujú na svoje vlastné nebezpečenstvo a za svoje správanie a konanie nesú svoju plnú osobnú zodpovednosť. Všetci pretekári účastní na pretekoch sú povinní zúčastniť sa vyhlasovania výsledkov. Všetci účastníci pretekov sú povinní ovládať Predpisy pre športovú činnosť a Súťažné pravidlá LRU – method feeder.

***24. Záverečné ustanovenia***

Za obsahovú a formálnu správnosť pravidiel zodpovedá športový odbor LRU–F. Pravidlá nadobúdajú platnosť dňom schválenia VV SZŠR. Pravidlá môžu byť modifikované v zmysle Organizačného poriadku SZŠR.   
  
**Aktualizované 1.2.2025**